CELEX: 32010R1193
Language: fi
Date: 2010-12-16 00:00:00
Title: Komission asetus (EU) N:o 1193/2010, annettu 16 päivänä joulukuuta 2010 , nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Maine-Anjou (SAN))

17.12.2010   
            
            
               FI
            
            
               Euroopan unionin virallinen lehti
            
            
               L 333/23
            
         KOMISSION ASETUS (EU) N:o 1193/2010,
   annettu 16 päivänä joulukuuta 2010,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Maine-Anjou (SAN))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annetun neuvoston asetuksen (EY) N:o 510/2006 (1) ja erityisesti sen 7 artiklan 4 kohdan ensimmäisen alakohdan,
   sekä katsoo seuraavaa:
   
               (1)
            
            
               Ranskan hakemus nimityksen ”Maine-Anjou” rekisteröimiseksi julkaistiin Euroopan unionin virallisessa lehdessä
                   (2) asetuksen (EY) N:o 510/2006 6 artiklan 2 kohdan ensimmäisen alakohdan mukaisesti ja mainitun asetuksen 17 artiklan 2 kohdan nojalla.
            
         
               (2)
            
            
               Italia ilmoitti vastustavansa rekisteröintiä asetuksen (EY) N:o 510/2006 7 artiklan 1 kohdan mukaisesti. Vastaväite katsottiin voitavan ottaa tarkasteltavaksi mainitun asetuksen 7 artiklan 3 kohdan mukaisesti.
            
         
               (3)
            
            
               Vastaväite koski asetuksen (EY) N:o 510/2006 2 artiklassa säädettyjen edellytysten noudattamatta jättämistä erityisesti maantieteellisen alueen ja tuotteen laadun välisen yhteyden osalta. Vastaväitteessä ilmoitettiin lisäksi, että kyseisen nimityksen rekisteröinti olisi vastoin asetuksen (EY) N:o 510/2006 3 artiklan 2 kohdan säännöksiä ottaen erityisesti huomioon rekisteröitävän nimen ja eläinrodun nimen (Maine-Anjou) välinen ristiriita.
            
         
               (4)
            
            
               Vastaväite koski niin ikään asetuksen (EY) N:o 510/2006 3 artiklan 3 kohdan säännöksiä erityisesti osittain homonyymisen rekisteröidyn nimityksen ”Bœuf du Maine” osalta.
            
         
               (5)
            
            
               Komissio kehotti 9 päivänä heinäkuuta 2009 päivätyllä kirjeellä Ranskaa ja Italiaa sopimaan asiasta keskenään noudattaen sisäisiä menettelyjään.
            
         
               (6)
            
            
               Neuvottelujen päätteeksi Ranska ilmoitti komissiolle 5 päivänä helmikuuta 2010 päivätyllä kirjeellä, että osapuolten välillä oli päästy sopimukseen. Asetuksen (EY) N:o 510/2006 6 artiklan 2 kohdan mukaisesti julkaistuja tietoja ei myöskään muutettu.
            
         
               (7)
            
            
               Näin ollen olisi asetuksen (EY) N:o 510/2006 7 artiklan 5 kohdan toisen alakohdan mukaisesti rekisteröitävä Ranskan hakema nimitys ”Maine-Anjou”,
            
         ON HYVÄKSYNYT TÄMÄN ASETUKSEN:
   1 artikla
   Rekisteröidään tämän asetuksen liitteessä oleva nimitys.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä joulukuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 93, 31.3.2006, s. 12.
   
      (2)  EUVL C 307, 2.12.2008, s. 11.
   
      LIITE
      Ihmisravinnoksi tarkoitetut perussopimuksen liitteeseen I kuuluvat maataloustuotteet:
      
         1.1   Tuore liha (ja muut eläimenosat)
      
      RANSKA
      Maine-Anjou (SAN)